recursal/SuperWikiNEXT-32B huggingface dataset:
১৯৭৭ সালে ভিটালিয়াম এর তৈরি চোয়াল সংস্থাপন**ভিটালিয়াম** হলো কোবাল্ট, ক্রোমিয়াম এবং মলিবডেনামের একটি সংকর ধাতু। এতে শতকরা ৬৫ ভাগ কোবাল্ট, শতকরা ৩০ ভাগ ক্রোমিয়াম, শতকরা ৫ ভাগ মলিবডেনাম এবং বাকি অন্যান্য ধাতব পদার্থ থাকে।এই সংকর ধাতুটির ক্ষয় প্রতিরোধ ক্ষমতা থাকার জন্য অস্থিচিকিৎসায় কৃত্রিম জয়েন্ট হিসাবে এবং দন্তচিকিৎসায় ব্যবহৃত হয়। ১৯৩২ সালে অস্টেনাল ল্যাবরেটরির অ্যালবার্ট ডব্লিউ মেরিক ভিটালিয়াম সংকর ধাতুটির আবিষ্কার করেছিলেন।

২০১৬ সালে ব্রিটিশ নরম্যান শার্প নামে ৯১ বছর বয়সী প্রবীণ মানুষটির নিতম্ব প্রতিস্থাপনের অস্থিচিকিৎসায় ভিটালিয়াম সংকর ধাতুটিকে কাজে লাগানো হয়। ১৯৪৮ সালের নভেম্বরে রয়্যাল ন্যাশনাল অর্থোপেডিক হাসপাতালে দুটি অস্থিশল্য চিকিৎসায় ভিটালিয়াম সংকর ধাতুটির ব্যবহার হয়।

ইঞ্জিনের উচ্চ-তাপমাত্রার ব্যবহারের জন্য প্রথম যে সংকর ধাতু ব্যবহার করা হয়েছিল তার নাম ছিল হিটস স্টেলাইট নং ২১। এটি ছিল ভিটালিয়ামেরই অনুরূপ। ব্রিটিশ ইঞ্জিনিয়ার এস ডি হেরন দ্বিতীয় বিশ্বযুদ্ধের সময় ইঞ্জিনের টার্বোচার্জার ব্লেডগুলি তৈরির জন্য ভিটালিয়াম ব্যবহার করার পরামর্শ দেন।

তথ্যসূত্র
---------

1. ↑  "Former RNOH patient has world's oldest hip replacements"। *Royal National Orthopaedic Hospital*। ২১ মার্চ ২০১৬। ১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০২০।
2. ↑  Setright, L.J.K.। "Supercharging"। *Power To Fly*। George Allen & Unwin। পৃষ্ঠা 195। আইএসবিএন 0-04-338041-7।
**ভিটাগ্রাফ স্টুডিওজ** ছিল একটি মার্কিন চলচ্চিত্র স্টুডিও। এটি ভিটাগ্রাফ কোম্পানি অব আমেরিকা নামেও পরিচিত ছিল। জে. স্টুয়ার্ট ব্ল্যাকটন ও আলবার্ট ই. স্মিথ ১৮৯৭ সালে নিউ ইয়র্কের ব্রুকলিনে আমেরিকান ভিটাগ্রাফ কোম্পানি নামে কোম্পানিটি প্রতিষ্ঠা করেন। ১৯০৭ সালের মধ্যে এটি সবচেয়ে প্রখ্যাত মার্কিন চলচ্চিত্র প্রযোজনা কোম্পানি হয়ে ওঠে এবং অনেক বিখ্যাত নির্বাক চলচ্চিত্র নির্মাণ করে। ১৯২৫ সালে ওয়ার্নার ব্রস. এই কোম্পানিটি কিনে নেয়।

প্রতিষ্ঠা
---------

১৮৯৬ সালে যখন স্টুয়ার্ট ব্ল্যাকটন নিউ ইয়র্ক ইভেনিং ওয়ার্ল্ডের প্রতিবেদক ছিলেন, তাকে থমাস এডিসনের নতুন চলচ্চিত্র প্রজেক্টর প্রসঙ্গে সাক্ষাৎকারের জন্য পাঠানো হয়। এডিসন তার সাথে চলচ্চিত্র প্রজেক্টর কেনা প্রসঙ্গে কথা বলেন। এক বছর পর ব্ল্যাকটন ও তার ব্যবসায় সঙ্গী আলবার্ট স্মিথ এডিসনের সাথে প্রত্যক্ষ প্রতিযোগিতার অংশ হিসেবে আমেরিকান ভিটাগ্রাফ কোম্পানি প্রতিষ্ঠা করেন। ১৮৯৯ সালে আরেকজন অংশীদার উইলিয়াম "পপ" রক যোগদান করেন। কোম্পানিটির প্রথম স্টুডিও নির্মিত হয় ম্যানহাটনের নাসাউ স্ট্রিটে। পরবর্তীতে নিউ ইয়র্কের ব্রুকলিনের মিডউডে তাদের কার্যক্রম স্থানান্তরিত হয়।

কোম্পানিটির প্রথম সাফল্য আসে নিউজরিল থেকে, যেখানে ভিটাগ্রাফের ক্যামেরাম্যানকে ১৮৯৮ সালের স্পেনীয়-মার্কিন যুদ্ধের একটি দৃশ্যে দেখা যায়। ১৮৯৭ সালে ভিটাগ্রাফ *দ্য হাম্পটি ডাম্পটি সার্কাস* চলচ্চিত্র প্রযোজনা করে। এটি স্টপ মোশন কৌশল ব্যবহার করা প্রথম চলচ্চিত্র।

উল্লেখযোগ্য চলচ্চিত্র
---------------------

* দ্যা হাম্পটি ডাম্পটি সার্কাস (১৮৯৮)
* দ্য এনচেন্টেড ড্রয়িং (১৯০০)
* অ্যাডভেঞ্চার্স অব শার্লক হোমস (১৯০৫)
* হিউমারস ফেসেজ অব ফানি ফেসেস (১৯০৬)
* দ্য অটোমোবাইল থিভস (১৯০৬)
* আ কিউরিয়াস ড্রিম (১৯০৭)
* দ্য থিভিং হ্যান্ড (১৯০৮)
* ম্যাকবেথ (১৯০৮)
* রোমিও অ্যান্ড জুলিয়েট (১৯০৮)
* অ্যান্থনি অ্যান্ড ক্লিওপেট্রা (১৯০৮)
* অলিভার টুইস্ট (১৯০৯)
* প্রিন্সেস নিকোটিন (১৯০৯)
* লে মিজেরাবল (১৯০৯)
* আ মিডসামার নাইট্‌স ড্রিম (১৯০৯)
* জেফতাহ্‌স ডটার (১৯০৯)
* আঙ্কল টম্‌স কেবিন (১৯১০)
* ইনডিস্ক্রেকশন্স অব বেটি (১৯১০)
* জঁ অ্যান্ড দ্য ক্যালিকো ডল (১৯১০)
* জঁ দ্য ম্যাচ-মেকার (১৯১০)
* ভ্যানিটি ফেয়ার (১৯১১)
* হার ক্রাউনিং গ্লোরি (১৯১১)
* লিটল নেমো (১৯১১)
* আ টেল অব টু সিটিজ (১৯১১)
* অল ফর আ গার্ল (১৯১২)

তথ্যসূত্র
---------

1. ↑  Eilseen Bowser, The Transformation of Cinema 1907–1915, University of California Press, 1990, p. 23. ISBN 0-520-08534-5।
2. ↑  "First animated film"। Guinness World Records। সংগ্রহের তারিখ ২ ফেব্রুয়ারি ২০১৮।
পবিত্র রোম সাম্রাজ্য ১৬৪৮ সালে
এটি গ্রেগরীয় বর্ষপঞ্জী অনুযায়ী ১৬৪০-এর দশক। এটি শুরু হয়েছে ১লা জানুয়ারি, ১৬৪০ থেকে এবং শেষ হয়েছে ৩১ ডিসেম্বর, ১৬৪৯ তারিখে।

ঘটনা
----

### ১৬৪০

এই অনুচ্ছেদটি ১৬৪০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

বিদ্যাধর রায়চৌধুরীর জন্ম । বিদ্যাধর রায়চৌধুরী, সাবর্ণ চৌধুরী পরিবারের প্রতিনিধিরূপে ১০ নভেম্বর কলকাতা - গোবিন্দপুর - সুতানুটি নামে তিনটি গ্রামের ইজারা ইস্ট ইন্ডিয়া কোম্পানিকে দিয়েছিলেন ।

### ১৬৪১

এই অনুচ্ছেদটি ১৬৪১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৪২

এই অনুচ্ছেদটি ১৬৪২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৪৩

এই অনুচ্ছেদটি ১৬৪৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৪৪

এই অনুচ্ছেদটি ১৬৪৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৪৫

এই অনুচ্ছেদটি ১৬৪৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৪৬

এই অনুচ্ছেদটি ১৬৪৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৪৭

এই অনুচ্ছেদটি ১৬৪৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৪৮

এই অনুচ্ছেদটি ১৬৪৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৬৪৯

এই অনুচ্ছেদটি ১৬৪৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

* সাবর্ণ চৌধুরী পরিবারের আদিপুরুষ লক্ষ্মীকান্ত রায়চৌধুরীর মৃত্যু ।
ভীমপুরের ভীমশঙ্কর মন্দির
**রায়গড়া জেলা** (ওড়িয়া: ରାୟଗଡ଼ା ଜିଲ୍ଲା, প্রতিবর্ণী. **রায়গড়া জিল্লা**) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৪ আশ্বিন ১৩৯৯ বঙ্গাব্দে(১লা অক্টোবর ১৯৯২ খ্রিস্টাব্দ) পূর্বতন কোরাপুট জেলা থেকে দুটি মহকুমা একত্রিত করে নতুন রায়গড়া জেলা গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর রায়গড়া শহরে অবস্থিত এবং রায়গড়া মহকুমা ও গুনুপুর মহকুমা নিয়ে গঠিত৷

নামকরণ
------

রাজা দাদর্ণব দেব সূর্য ও গঙ্গা বংশীয় রাজাদের পরাস্ত করে রায়গড়া অঞ্চলে রাজত্ব স্থাপন করেন ও রায় উপাধি গ্রহণ করেন৷ পরবর্তীকালে তার রাজধানী সদরের নাম রায়গড় বা রায়গড়া নামে পরাচিতি পায়৷

ইতিহাস
------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে ওড়িশা রাজ্যের কালাহান্ডি জেলা*৷ *জেলাটির উত্তর পূর্বে(ঈশান) ওড়িশা রাজ্যের কন্ধমাল জেলা*৷ *জেলাটির পূর্বে ওড়িশা রাজ্যের গজপতি জেলা*৷ *জেলাটির দক্ষিণ পূর্বে(অগ্নি) ওড়িশা রাজ্যের গজপতি জেলা*৷ *জেলাটির দক্ষিণে অন্ধ্রপ্রদেশ রাজ্যের বিজয়নগরম জেলা*৷ *জেলাটির দক্ষিণ পশ্চিমে(নৈঋত) ওড়িশা রাজ্যের কোরাপুট জেলা*৷ *জেলাটির পশ্চিমে ওড়িশা রাজ্যের কালাহান্ডি জেলা*৷ *জেলাটির উত্তর পশ্চিমে(বায়ু) ওড়িশা রাজ্যের কালাহান্ডি জেলা*৷

জেলাটির আয়তন ৭০৭৩ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৪.৫৪%৷

ভাষা
----

রায়গড়া জেলায় প্রচলিত ভাষাসমূহের পাইচিত্র তালিকা নিম্নরূপ -





২০১১ অনুযায়ী রায়গড়া জেলার ভাষাসমূহ

  **ওড়িয়া** (৪২.৮০%)  কুই-খোন্ড (৩৬.৬৩%)  **তেলুগু** (১০.৪৩%)  শবর (৮.৩৭%)  **হিন্দী** (০.৬১%)  অন্যান্য (১.১৬%)

ধর্ম
----

জনসংখ্যার উপাত্ত
----------------

মোট জনসংখ্যা ৮৩১১০৯(২০০১ জনগণনা) তথা ৯৬৭৯১১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২১তম৷ ওড়িশা রাজ্যের ২.৩১% লোক রায়গড়া জেলাতে বাস করেন৷ জেলার জনঘনত্ব ২০০১ সালে ১১৮ ছিলো এবং ২০১১ সালে তা বৃদ্ধি পেয়ে ১৩৭ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৬.৪৬% , যা ১৯৯১-২০১১ সালের ১৬.৪০% বৃদ্ধির হারের থেকে সামান্য বেশি৷ জেলাটিতে লিঙ্গানুপাত ২০১১ অনুযায়ী ১০৫১(সমগ্র) এবং শিশু(০-৬ বৎ) লিঙ্গানুপাত ৯৬৫৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৩৬.১৫%(২০০১) তথা ৪৯.৭৬%(২০১১)৷ পুরুষ স্বাক্ষরতার হার ৪৮.১৮%(২০০১) তথা ৬১.০৪%(২০১১)৷ নারী স্বাক্ষরতার হার ২৪.৫৬%(২০০১) তথা ৩৯.১৯% (২০১১)৷ জেলাটিতে শিশুর অনুপাত সমগ্র জনসংখ্যার ১৫.৩৪%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2
**ইউএসএইড বাংলাদেশ** যুক্তরাষ্ট্রের একটি সরকারি সাহায্য সংস্থার বাংলাদেশ অংশে কাজ করে, যেটি বিশ্বব্যাপী দারিদ্র্য দূরীকরণ, শিক্ষা, নারীর ক্ষমতায়ন, স্বাস্থ্য ও অন্যান্য বিষয় নিয়ে কাজ করে থাকে। ইউএসএইড বাংলাদেশের বিভিন্ন সেক্টরে কাজ করে থাকে। ১৯৭১ সাল থেকে সংগঠনটি বাংলাদেশে কাজ করে আসছে। সংস্থাটি স্বাধীনতার সুবর্ণজয়ন্তীতে মধ্যম আয়ের দেশ হিসেবে বাংলাদেশকে গড়ে তুলতে সহায়তা করেছে। বাংলাদেশে সংস্থাটির মিশন পরিচালকটি জানিনা জারুজেলেস্কি।

খাদ্য সহায়তা
-------------

বাংলাদেশে সংস্থাটি খাদ্যসহায়তা প্রদান করে থাকে। সংস্থাটির বাংলাদেশের দুর্যোগ ব্যবস্থাপনা ও ত্রাণ মন্ত্রণালয়ের সাথে কাজ করে চলেছে। সংস্থাটি সাতক্ষীরা ও খুলনা জেলার চার উপজেলায় খাদ্য সহায়তা প্রদান করে থাকে। ইউএসএইডের নবযাত্রা নামে একটি খাদ্য সহায়তা প্রকল্প আছে।

বাণিজ্য সহায়তা
---------------

ইউএসএইড বাংলাদেশে বাণিজ্য ক্ষেত্রে বিভিন্ন রকম প্রযুক্তিগত সহায়তা দিয়ে থাকে।

রোহিঙ্গা শরণার্থীদের সহায়তা
----------------------------

ইউএসএইড বাংলাদেশে অবস্থানকারী মিয়ানমারের রোহিঙ্গা শরণার্থীদের জন্য ৭৬ লক্ষ মার্কিন ডলার অর্থসহায়তা দিয়েছে।

তথ্যসূত্র
---------

1. ↑  "Who we are"। *www.usaid.com*।
2. ↑  "USAID to spend $922m in five years, mainly on farm sector"। *The Daily Star* (ইংরেজি ভাষায়)। ২০১২-১০-১২। সংগ্রহের তারিখ ২০১৮-০১-২৬।
3. ↑  "Agri-cards helping farmers buy inputs"। *The Daily Star* (ইংরেজি ভাষায়)। ২০১৭-১২-০৮। সংগ্রহের তারিখ ২০১৮-০১-২৬।
4. ↑  "About Bangladesh"। *usaid.gov*।
5. ↑  "USAID announces $18m aid more for Rohingyas"। *The Daily Star* (ইংরেজি ভাষায়)। ২০১৮-০১-২৫। সংগ্রহের তারিখ ২০১৮-০১-২৬।
6. ↑  "New USAID-Bangladesh Ministry of Disaster Management & Relief Project Launched"। *bd.usembassy.gov*।
7. ↑  "Website with all customs info goes live"। *The Daily Star* (ইংরেজি ভাষায়)। ২০১৭-০৯-২১। সংগ্রহের তারিখ ২০১৮-০১-২৬।
8. ↑  "Burma"। *usaid.gov*। ২২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ এপ্রিল ২০১৯।
ঠাকুরগাঁওয়ের রাণীশংকৈলে প্রাচীন ঐতিহ্যের এক নিদর্শন রামরাই দিঘি। প্রাচীন জলাশয়গুলির মধ্যে বৃহত্তম রামরাই দিঘি, এর আয়তন প্রায় ৪২ একর।

ইতিহাস
------

ঠাকুরগাঁও জেলার সবচেয়ে প্রাচীন ও বৃহত্তর দিঘী ।
এর সঠিক ইতিহাস এখনো জানা যায় নি। ধারণা করা হয় দিঘিটি পাঁচশ থেকে হাজার বছরের পুরাতন হতে পারে।
একসময় এই দীঘি ছিল এ অঞ্চলের সাধারণ মানুষের পানির চাহিদা পূরণের উৎস। এ দিঘিকে ঘিরে নানা লোককথা শোনা যায়। রামরাই দিঘির নামকরণ করা হয় রানি সাগর (২০০২)।

অবস্থান
-------

রামরাই দিঘি ঠাকুরগাঁও জেলার রাণীশংকৈল উপজেলা সদর থেকে ৪ কিঃ মিঃ দূরত্বে অবস্থিত। পদমপুর ও উত্তরগাঁও গ্রামের মধ্যবর্তী স্থানে এটি অবস্থিত।

পর্যটন
------

এর চারপাশে প্রায় ১২০০এর অধিক লিচু গাছ সহ অন্যান্য গাছ লাগানো হয়েছে।চারিদিকে যেন সবুজের বিশাল সমারোহ আর দিঘীর টলটলে জলরাশি মুগ্ধ করে দর্শনার্থীদের। এক অপরূপ সৌন্দর্য বিরাজ করছে দিঘির চারপাশ জুড়ে এছাড়া বিভিন্ন বর্ণালী পাখির কুজন রামরাই-এর সৌন্দর্যকে আরো অধিক আকর্ষণীয় করে তুলে। শীতের সময় লাখ লাখ অতিথি পাখির দেখা মিলে এখানে। তাদের কিচির মিচির শব্দে পুরো এলাকা মুখরিত হয়ে যায়। অনেকেই পাখিরাজ্য বলে আখ্যাইত করে থাকে।

তথ্যসূত্র
---------

1. ↑  "রামরাই"। *বাংলাদেশ জাতীয় তথ্য বাতায়ন*। ২২ জানুয়ারি ২০১৭। ২০১৬-১২-২৯ তারিখে মূল থেকে আর্কাইভ করা। সংগ্রহের তারিখ ২০১৭-০৩-১১।
2. ↑  "শীতের পাখিরাজ্য রামরাই দীঘি"। *সমকাল*। ২২ জানুয়ারি ২০১৭। সংগ্রহের তারিখ ২০১৭-০৩-১১।
3. ↑  "অতিথি পাখির দল রামরাই দিঘিতে"। *বাংলাদেশ প্রতিদিন*। প্লট নং-সি/৫২, ব্লক-কে, বসুন্ধরা, খিলক্ষেত, বাড্ডা, ঢাকা-১২২৯। ২৭ ডিসেম্বর ২০১৬। সংগ্রহের তারিখ ২০১৭-০৩-১১।
**বিনিকা** (ইংরেজি: Binika) ভারতের ওড়িশা রাজ্যের সোনাপুর জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°০২′ উত্তর ৮৩°৪৮′ পূর্ব﻿ / ﻿২১.০৩° উত্তর ৮৩.৮° পূর্ব﻿ / 21.03; 83.8। সমুদ্র সমতল হতে এর গড় উচ্চতা হল ১২২ মিটার (৪০০ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে বিনিকা শহরের জনসংখ্যা হল ১৪,৫৩৭ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৬৩%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে বিনিকা এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

তথ্যসূত্র
---------

1. ↑  "Binika"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
গুল্ডবার্গ ও ভাগে
পিটার ভাগে (২৯ জুন ১৮৩৩ – ১৩ জানুয়ারি ১৯০০) একজন নরওয়েজীয় রসায়নবিদ ও অধ্যাপক ছিলেন। তিনি ক্রিস্টিয়ানিয়া বিশ্ববিদ্যালয়ের রসায়নের অধ্যাপক ছিলেন। তার শ্যালক ক্যাটো ম্যাক্সিমিলিয়ান গুল্ডবার্গের সাথে তিনি ১৮৬৪ সালে ও ১৮৭৯ সালের মধ্যে ভরসূত্র ক্রিয়া আবিষ্কার করেন। তাছাড়া তিনি এ সূত্রের বিকাশ করেছিলেন।

জীবনী
-----

তিনি নরওয়ের ভেস্ট-আগডারের হিদ্রা দ্বীপে বেড়ে ওঠেন। তিনি পেডারসেন ভাগে (১৭৯৬– ১৮৭২) এবং রেজাইন লভিস ওয়াথনের (১৮০২–৭২) পুত্র ছিলেন। তিনি বার্গেন ক্যাথেড্রাল স্কুলে পড়াশোনা করেছিলেন এবং অ্যাডলফ স্ট্রেকারের অধীনে ক্রিস্টিয়ানিয়া বিশ্ববিদ্যালয়ে (বর্তমানে অসলো বিশ্ববিদ্যালয়) রসায়ন এবং খনিজবিদ্যা অধ্যয়ন করেছিলেন। ১৮৫৮ সালে তিনি অম্লীয় এসিড রেডিক্যাল তত্ত্ব বিকাশের জন্য ক্রাউন প্রিন্সের স্বর্ণপদক ( *ক্রোনপ্রিন্সেস গলমেডালজে* ) *পেয়েছিলেন* । পরবর্তীকালে তিনি ফ্রান্স এবং জার্মানি ভ্রমণ করেছিলেন। প্রায় দুই বছর হাইডেলবার্গে রবার্ট বুনসেনের সাথে সময় কাটানো সহ পড়াশোনা করেছিলেন।  

১৮৬১ সালে, ভাগে ক্রিস্টিয়ানিয়া বিশ্ববিদ্যালয়ের  সহযোগী অধ্যাপক করা হয়। পরে তাকে ১৮৬৬ সালে  ক্রিস্টিয়ানিয়া বিশ্ববিদ্যালয়ের রসায়নের অধ্যাপক হিসেবে নিযুক্ত হন। তিনি ৩০ বছর ধরে বিশ্ববিদ্যালয়ের অধ্যাপক ছিলেন। তিনি ১৮৬৮ থেকে ১৮৬৯ সাল পর্যন্ত নরওয়েজিয় পলিটেকনিক সোসাইটির চেয়ারম্যান ছিলেন। ১৮৮০ সালে প্রতিষ্ঠিত খ্রিস্টান যুবক সংঘের নরওয়েজিয়ান শাখার প্রথম চেয়ারম্যান ছিলেন।

ব্যক্তিগত জীবন
--------------

তার দু'বার বিয়ে হয়েছিল। ১৮৬২ সালে, তিনি হান্স রিদারভোল্ড (১৭৯৫-১৮৭৬) এবং অ্যান মেরি বুল (১৮০৪-৭০) এর কন্যা জোহান ক্রিশ্চিয়ান ট্যান্ডবার্গ রিদারভোল্ডকে (১৮৩৮- ১৮৬৯) বিয়ে করেছিলেন। প্রথম স্ত্রীর মৃত্যুর পরে, তিনি ১৮৭০ সালে কাতো গুলডবার্গের বোন ম্যাথিল্ড সোফি গুল্ডবার্গের (১৮৪৫-১৯০৭) সাথে বিবাহবন্ধনে আবদ্ধ হন।

তথ্যসূত্র
---------

1. ↑  Asimov, *Asimov's Biographical Encyclopedia of Science and Technology* 2nd Revised edition
2. ↑  "Peter Waage"। University of Bergen। সংগ্রহের তারিখ ফেব্রুয়ারি ১, ২০১৮।
3. ↑  "Stud. med. Peter Waage"। University of Oslo। সংগ্রহের তারিখ ফেব্রুয়ারি ১, ২০১৮। [*স্থায়ীভাবে অকার্যকর সংযোগ*]
4. 1 2  Bjørn Pedersen (২০১৭-০৯-১৪)। "Peter Waage"। Store norske leksikon। সংগ্রহের তারিখ ফেব্রুয়ারি ১, ২০১৮।
5. ↑  "Peter Waage & Cato Guldberg"। Luminescent। জানুয়ারি ৮, ২০২৩ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১, ২০১৮।
6. ↑  Ove Kjølberg। "Peter Waage"। Norsk biografisk leksikon। সংগ্রহের তারিখ জানুয়ারি ১, ২০১৭।

অন্যান্য উৎস
------------

* বিজন পিডারসন (২০০)) পিটার ভাগে কেমিপ্রোফেসোরেন ফ্রে হিদ্রা (ইউনিভার্সিটি অফ অসলো স্কুল ল্যাবরেটরি - রসায়ন)আইএসবিএন ৯৭৮-৮২-৯১১৮৩-০৭-৭

প্রকাশনা
--------

* Waage, P.; C. M. Guldberg (১৮৬৪)। "Studies Concerning Affinity": 35।
* Abrash, Henry I.; Gulberg, C. M. (১৯৮৬)। "Studies Concerning Affinity": 1044–1047। ডিওআই:10.1021/ed063p1044। - English translation of Waage and Guldberg's 1864 paper (above)

সম্পর্কিত পড়ুন
---------------

* Peter Østrøm *Guldberg and Waage on the Influence of Temperature on the Rates of Chemical Reactions* (Centaurus. Volume 28, Issue 3. Pages 277–287. October 1985)
* Robin E. Ferner and Jeffrey K. Aronson Cato Guldberg and Peter Waage, the history of the Law of Mass Action, and its relevance to clinical pharmacology (Br J Clin Pharmacol. 2016 Jan; 81(1): 52–55)
**দামতুয়া ঝর্ণা** বাংলাদেশের বান্দরবান জেলার আলিকদম উপজেলায় অবস্থিত। এই ঝর্ণাটি একাধিক নামে পরিচিত।

বর্ণনা
------

দামতুয়া ঝর্ণার প্রপাত ও ঝর্ণায় পর্যটকদের উপস্থিতি
ঝর্ণাটি মুরং এলাকায় অবস্থিত। মুরং ভাষায় ঝর্ণাটি যে ঝিরিতে অবস্থিত তাকে তুক অ বলে। তুক অর্থ ব্যাঙ এবং অ অর্থ ঝিরি। তুক অ অর্থ ব্যাঙ ঝিরি। ডামতুয়া অর্থ খাড়া আকৃতির দেয়াল যা বেয়ে ব্যাঙ বা মাছ উপরেউঠতে পারেনা। ওয়াজ্ঞাপারাগ অর্থ পাহাড় বা উচুঁ স্থান থেকে পানি পড়া। তুক অ ডামতুয়া ওয়াজ্ঞাপারাগ সহ ঝর্ণাটিকে একাধিক নামে ডাকা হয়। এখানে দুই দিক থেকে পানি পড়ার কারণে ঝর্ণা সহ খোলা স্থানটিতে চাঁদের আলোতে অন্য রকম সৌন্দর্যের কারণে স্থানীয় মুরং ভাষায়" লামোনই" ঝর্ণা বলা হয়। লামো অর্থ চাঁদ ও নই অর্থ আলো। লামোনই অর্থ চাঁদের আলো।

আরও দেখুন
---------

* বাংলাদেশের জলপ্রপাতসমূহের তালিকা।

তথ্যসূত্র
---------

1. ↑  "দামতুয়া জলপ্রপাত"। *দৈনিক প্রথম আলো*। ১৯ সেপ্টেম্বর ২০১৭। ৯ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০২০।

বহিঃসংযোগ
---------


উইকিভ্রমণে ***দামতুয়া ঝর্ণা*** সম্পর্কিত ভ্রমণ নির্দেশিকা রয়েছে।

| * দে
* স
বাংলাদেশের ঝর্ণা ও জলপ্রপাত |
| --- |
| চট্টগ্রাম অঞ্চল | 
* নাফাখুম জলপ্রপাত
* রিছাং ঝর্ণা
* খৈয়াছড়া ঝর্ণা
* নাপিত্তাছড়া ঝর্ণা
* জাদিপাই ঝরণা
* শুভলং ঝর্ণা
* ধুপপানি ঝর্ণা
* সহস্রধারা ঝর্ণা
* ঝরঝরি ঝর্ণা

 |
| সিলেট অঞ্চল | 
* পরিকুণ্ড জলপ্রপাত
* মাধবকুণ্ড জলপ্রপাত
* হাম হাম জলপ্রপাত

 |
**শিমুল জামান** একজন বাংলাদেশী রবীন্দ্র সংগীত গায়িকা। তিনি বগুড়া, বাংলাদেশে জন্মগ্রহণ করেন। তার মা, তাহমিনা বেগম একজন অবসরপ্রাপ্ত স্কুল শিক্ষক। তার পিতা সুলতান আলী (১৯৩৫-২০০৭) একজন ব্যাংক কর্মকর্তা ছিলেন, তার মাধ্যমেই শিমুল জামান খুব অল্প বয়সে সঙ্গীত চর্চা শুরু করেছিলেন। তিনি প্রাচ্য শাস্ত্রীয় সংগীত শিখেছিলেন এবং তারপর নজরুল সঙ্গীততে এবং পরে রবীন্দ্র সংগীতে দীক্ষা নেন। পথে তিনি প্রচুর সম্মাননা পেয়েছেন (উদাহরণস্বরূপ, নজরুল সঙ্গীতে জাতীয় পুরস্কার এবং "জাতীয় রবীন্দ্র সংগীত সম্মেলন" পুরস্কার)।

উত্তর আমেরিকা যাওয়ার পর তিনি একটি চলমান করে বাঙ্গালী সাংস্কৃতিক ঐতিহ্য ধারাবাহিকতা রক্ষার প্রচেষ্টার জন্য র‌্যালি, নর্থ ক্যারোলাইনাতে একুশের পাঠশালা নামের বাংলা স্কুলের সাথে জড়িয়ে পড়েন । তিনি বিখ্যাত রবীন্দ্র সংগীত গায়ক বনানী ঘোষ এবং ক্লেভেল্যান্ডের ওএইচ এর কাছ থেকে শিক্ষা গ্রহণ করেন। উত্তর ক্যারোলিনা যাওয়ার পর তিনি হিন্দুস্তানী শাস্ত্রীয়ের তালিম গ্রহণ করেন। নজরুল সঙ্গীত এবং রবীন্দ্র সংগীতের অনুসক্ত থাকা সত্ত্বেও, তিনি বর্তমানে আধুনিক সংগতিপূর্ণ বাঙালি গানের চর্চা করেন । তিনি এখন গান গাওয়া এবং নিজের গান নিজেই লিখছেন।  ঢাকা থেকে প্রকাশিত রবীন্দ্র সংগীত অ্যালবাম *শ্রুতি গীতবিতান* এর শিল্পীদের মধ্যে তিনি একজন।

গানের অ্যালবাম
--------------

1. আমি রুপে তোমায় ভোলাব না: রবীন্দ্র সংগীত অ্যালবাম 'শ্রুতি গীতবিতান'- ঢাকা, বাংলাদেশ থেকে মুক্তি।

1. শ্রুতি গীতবিতানের একটি গান, মাল্টি-ভলিউম অডিও / ডিভিডি অ্যালবাম, যা রবীন্দ্র সংগীত রবীন্দ্রনাথ ঠাকুরের গানের সম্পূর্ণ সংগ্রহে রয়েছে, ঢাকা থেকে প্রকাশিত। " "

তথ্যসূত্র
---------

1. ↑  "NABLCC, North American Bangla Literature and Culture Convention"। ২০১১-০৭-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৫।
2. ↑  "The New Nation"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৫ মে ২০১৯।
3. ↑  "Shrutigitobitan"। ২০১৫-০২-২৫ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৫।
**ধীরেন বসু** (১৯৩০ - ২৯ ডিসেম্বর ২০০৬) ছিলেন বিশিষ্ট বাঙালি সঙ্গীত শিল্পী।

সঙ্গীত জীবন
-----------

ধীরেন বসু বিশ শতকের আটের দশকে নজরুলগীতির অত্যন্ত জনপ্রিয় শিল্পী ছিলেন। তৎকালীন সময়ে কলেজ পড়ুয়াদের অনুষ্ঠানে তার ছিল এক স্বতন্ত্র নাম। তিনি রবীন্দ্রসঙ্গীত ও বাংলা আধুনিক গানেও সাবলীল ছিলেন। সমৃদ্ধ করেছেন বাংলা গানের জগত। তবে নজরুলগীতির বিশিষ্ট শিল্পী হিসাবেই দুই বাংলায় জনপ্রিয ছিলেন। 

শিল্পী ধীরেন বসুর কণ্ঠে গীত জনপ্রিয় কয়েকটি গান-

নজরুলগীতি-
* *শূন্য এ বুকে পাখি মোর*
* *গঙ্গা সিন্ধু নর্মদা*
* *যেদিন লব বিদায়*
* *মালতী মঞ্জুর ফুটিবে যবে*
* *মোরা আর জনমে হংসমিথুন ছিলাম*
* *খেলিছ এ বিশ্ব লয়ে বিরাট শিশু আনমনে*
* *ঘুমিয়ে গেছে শ্রান্ত হয়ে*
* *নয়ন ভরা জল*
* *শাওন রাতে যদি স্মরণে*
* *তুমি আমার সকালবেলার*
* *সই ভালো করে বিনোদবেণী*
* *চিরদিন কাহারও সমান নাহি যায়*

আধুনিক গান-
* *একটুখানি হাসলে যদি সূর্য হাসে*
* *চলনা হারিয়ে যাই রূপকথার দেশে*

  

কাজী নজরুল ইসলামকে স্মরণে রেখে কলকাতায় পঞ্চাশের দশকে *রূপমঞ্জরী* গঠিত হলে ধীরেন বসু তার সভাপতি হন।

জীবনাবসান
---------

ধীরেন বসু ২০০৬ খ্রিস্টাব্দের ২৭ ডিসেম্বর এক ব্যাপক হৃদরোগে আক্রান্ত হলে দক্ষিণ কলকাতার এক বেসরকারি হাসপাতালে ভর্তি করানো হয়, কিন্তু ২৯ ডিসেম্বর শুক্রবার রাত্রি সাড়ে এগারোটায় ৭৬ বৎসর বয়সে শেষ নিঃশ্বাস ত্যাগ করেন

তথ্যসূত্র
---------

1. ↑   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৭৭, আইএসবিএন ৯৭৮-৮১-৭৯৫৫-২৯২-৬
2. ↑  "নজরুলচর্চা ও দু-একটি প্রসঙ্গ"। সংগ্রহের তারিখ ২০২২-১২-২৯।
3. ↑  "Najrul Sangeet singer Dhiren Basu dies at 76"। সংগ্রহের তারিখ ২০২২-১২-২৯।
শ্যন পল লকহার্ট
**শ্যন পল লকহার্ট** ১৯৮৬ সালের ৩১ অক্টোবর আইডাহোর লুইস্টনে জন্মগ্রহণ করেন। তিনি একজন আমেরিকান মডেল, চলচ্চিত্র অভিনেতা এবং সমকামী পর্ণোগ্রাফিক অভিনেতা। তিনি ব্রেন্ট করিগন ছদ্মনামে সমকামী যৌন চলচ্চিত্রে অভিনয় শুরু করেন।

প্রথম জীবন
----------

লুইস্টনে জন্ম নেয়া শ্যন পল লকহার্ট বেড়ে ওঠেন সিয়াটলে তার সৎ পিতার কাছে। ২০০৩ সালে তার মায়ের সাথে বাস করার জন্য তিনি স্যান ডিয়েগোয় যান। তার ছেলে বন্ধু তাকে সমকামী পর্নোগ্রাফীতে নিয়ে আসেন। তখন তার বয়স মাত্র ১৬।

সমকামী পর্নোগ্রাফিক ক্যারিয়ার
------------------------------

শ্যন ব্রেন্ট করিগন  নামে অনেকগুলো গে পর্নোগ্রাফিক চলচ্চিত্রে অভিনয় করেছেন। ফক্স রাইডার নামে তিনি "দ্যা ভেলভেট মাফিয়া"  পার্ট ১ এবং ২ তে অভিনয় করেন। তিনি তার স্কুল বয় ক্রাশ এবং দ্যা ভেলভেট মাফিয়ার জন্য সমাধিক পরিচিত। ২০০৪ সালে শ্যন কোবরা ভিডিওতে  প্রথম যৌন চলচ্চিত্রে কাজ করা শুরু করেন। তিনি দ্রুত সময়ের মধ্যে কোবরা ভিডিওর একজন জনপ্রিয় পারফরমার হয়ে ওঠেন।

তথ্যসূত্র
---------

1. 1 2 3  "ব্রেন্ট করিগন"। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৪।
2. ↑  "ব্রেন্ট করিগন অনলাইন"। ১ মে ২০০৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৪।
মানচিত্র হিমাচল প্রদেশের উপবিভাগগুলি দেখাচ্ছে

বিলাসপুর
চম্বা
হামিরপুর
কাংড়া
কিন্নর
কুলু
লাহুল এবং স্পিতি
মাণ্ডি
শিমলা
সিরমৌর
সোলান
উনা

মানচিত্র হিমাচল প্রদেশের উপবিভাগগুলি দেখাচ্ছে

হিমাচল প্রদেশের উপবিভাগ

ভারতের **হিমাচল প্রদেশ** রাজ্যের প্রতিটি জেলা ঐ রাজ্যের ভৌগোলিক ও প্রশাসনিক একক৷ প্রতিটি জেলা একজন নির্দিষ্ট ও নির্বাচিত ভারতীয় ডেপুটি কমিশনার বা ভারতীয় প্রশাসনিক সেবা-এর অধীনস্থ জেলাধিকারিক এর তত্ত্বাবধানে চালিত হয়৷ মাননীয় জেলাধিকারিক বা ডেপুটি কমিশনার একাধিক অধস্তন সরকারী পদকপ্রাপ্ত কর্মকর্তা(অফিসার), যারা হিমাচল প্রশাসনিক সেবা বা হিমাচল রাজ্যস্তরের অনুমোদনপ্রাপ্ত, তাদের দ্বারা সাহায্যপ্রাপ্ত হন৷

একজন নির্বাচিত জেলা বিচারক ঐ জেলার বিচারব্যবস্থার প্রধান হিসাবে নিযুক্ত হন, যিনি রাজ্যের মুল বিচার ব্যাবস্থার সাথে জেলার যোগসাধন করেন৷

ভারতীয় পুলিশ জনসেবা বিভাগের অধীনস্থ একজন ভারপ্রাপ্ত পুলিশ সুপারিনটেনডেন্ট ঐ নির্দিষ্ট জেলার আইন ও আইন সংক্রান্ত দিকগুলি রক্ষণাবেক্ষণের দায়িত্বে থাকেন৷ তিনি অধস্তন হিমাচল প্রদেশ পুলিশ সেবার কর্মকর্তাদের দ্বারা সাহায্যপ্রাপ্ত হন৷

প্রতি জেলাতে ভারতীয় বনবিভাগের অধীনস্থ একজন ডেপুটি বনাঞ্চল সংরক্ষণ আধিকারিক নিযুক্ত থাকেন, যিনি ঐ জেলার বনাঞ্চল, পরিবেশ সংক্রান্ত ও বন্যপ্রাণ সংরক্ষণের দায়িত্বে থাকেন৷ তিনি হিমাচল প্রদেশ বনবিভাগের অধস্তন ও অন্যান্য বনাঞ্চল ও বন্যপ্রাণ সংরক্ষণের কর্মকর্তাদের দ্বারা সাহায্যপ্রাপ্ত হন৷

এছাড়া পুর্ত, স্বাস্থ্য, শিক্ষা, কৃষি, প্রাণীজ সম্পদ রক্ষণাবেক্ষণ ইত্যাদি বিভাগের উন্নতিসাধন ও যোগস্থাপনের জন্য জেলাভিত্তিক আলাদা আলাদা কর্মকর্তা ও ডেপুটি আধিকারিককে নিযুক্ত করা হয়৷

বিভাগ
-----

| বিভাগ | জেলাসমূহ |
| --- | --- |
| কাংড়া | চাম্বা, কাংড়া, উনা |
| মণ্ডী | বিলাসপুর, হামিরপুর, কুলু, লাহুল এবং স্পিতি, মণ্ডী |
| শিমলা | কিন্নর, শিমলা, সিরমৌর, সোলান |

জেলাগুলির তালিকা
----------------

| জেলা | সদর | মানচিত্র |
| --- | --- | --- |
| উনা জেলা | উনা |  |
| কাংড়া জেলা | ধর্মশালা |  |
| কিন্নর জেলা | রিকং পিও |  |
| কুলু জেলা | কুলু |  |
| চাম্বা জেলা | চাম্বা |  |
| বিলাসপুর জেলা | বিলাসপুর |  |
| মণ্ডী জেলা | মণ্ডী |  |
| লাহুল এবং স্পিতি জেলা | কেলং |  |
| শিমলা জেলা | শিমলা |  |
| সিরমৌর জেলা | নাহান |  |
| সোলান জেলা | সোলান |  |
| হামিরপুর জেলা | হামিরপুর |  |

তথ্যসূত্র
---------

1. ↑  "State of Himachal Pradesh At a Glance" (পিডিএফ)। Department of Land Records, Government of Himachal Pradesh। ৯ জানুয়ারি ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ জুলাই ২০১৬।
2. ↑  "Uttarakhand - districts of India: Know India"। National Portal of India। ২০০৯-০২-১৯ তারিখে মূল থেকে আর্কাইভ করা। সংগ্রহের তারিখ ২০০৯-০৪-০৪।

| * দে
* স
ভারতের রাজ্য ও কেন্দ্রশাসিত অঞ্চলসমূহের জেলা |
| --- |
| রাজ্য | 
* অন্ধ্রপ্রদেশ
* অরুণাচল প্রদেশ
* আসাম
* বিহার
* ছত্তিশগড়
* গোয়া
* গুজরাত
* হরিয়ানা
* হিমাচল প্রদেশ
* ঝাড়খণ্ড
* কর্ণাটক
* কেরল
* মধ্যপ্রদেশ
* মহারাষ্ট্র
* মণিপুর
* মেঘালয়
* মিজোরাম
* নাগাল্যান্ড
* ওড়িশা
* পাঞ্জাব
* রাজস্থান
* সিকিম
* তামিলনাড়ু
* তেলেঙ্গানা
* ত্রিপুরা
* উত্তরপ্রদেশ
* উত্তরাখণ্ড
* পশ্চিমবঙ্গ

 | ভারত |
| কেন্দ্রশাসিত অঞ্চল | 
* আন্দামান ও নিকোবর দীপপুঞ্জ
* চণ্ডীগড়
* দাদরা ও নগর হাভেলি
* রাষ্ট্রীয় রাজধানী অঞ্চল
* জম্মু ও কাশ্মীর
* দমন ও দিউ
* লক্ষদ্বীপ
* পুদুচেরি

 |
| সম্পর্কিত বিষয় | 
* ভারতের রাজ্য ও কেন্দ্রশাসিত অঞ্চল
* জেলাশাসক
* মহকুমা শাসক
* সমষ্টি উন্নয়ন ব্লক
* সমষ্টি উন্নয়ন আধিকারিক
* গ্রাম পঞ্চায়েত

 |
এই নিবন্ধে ব্যক্তির প্রথম বা পৈতৃক পদবি হলো *গ্যালান্তে* এবং দ্বিতীয় তথা মাতার পদবি হলো *সেরানো*।

**হোসে মারিয়া গ্যালান্তে সেরানো**, যিনি শাতো গ্যালান্তে (২৭ এপ্রিল ১৯৪৮ – ২৮ মার্চ ২০২০) নামে পরিচিত ছিলেন, একজন স্পেনীয় গণতন্ত্রকামী কর্মী ছিলেন।

জীবনী
-----

গ্যালান্তে ছিলেন ফ্রাঙ্কো যুগের একসময়ের রাজনৈতিক বন্দী। ১৯৬৮ সালে তিনি ফ্রাঙ্কোর একনায়কতন্ত্রের বিরুদ্ধে লড়াই করার জন্য তার জীবন উৎসর্গ করার সিদ্ধান্ত নেন এবং তাকে "অবৈধ মেলামেশা এবং প্রচার" এর জন্য গ্রেফতার করা হয়। তখন তার বয়স ছিল ২২। তাকে ডিজিএস-এ বন্দী করা হয়, যেখানে আন্তোনিও গঞ্জালেজ পাচেকো তাকে নির্যাতন করেন। ২০১০ সালে তিনি কার্লোস স্লেপয়ের সহায়তায় স্বৈরশাসনের সময় সংঘটিত অপরাধের বিরুদ্ধে দায়ের করা অভিযোগে অংশ নেওয়ার সিদ্ধান্ত নেন। ২০১৬ সালে এই অভিযোগের পক্ষে ৩১১ জন অভিযোগকারী ছিলেন। 

তিনি ২০২০ সালের মার্চ মাসে ৭১ বছর বয়সে কোভিড-১৯ এ আক্রান্ত হয়ে মারা যান।

তথ্যসূত্র
---------

1. ↑  El silencio de otros
2. ↑  "Fallece el activista y preso del franquismo Chato Galante con coronavirus"। *eldiario.es* (স্পেনীয় ভাষায়)। সংগ্রহের তারিখ ২৯ মার্চ ২০২০।
3. ↑  ইয়ার্ডলি, জিম (৬ এপ্রিল ২০১৪)। "Facing His Torturer as Spain Confronts Its Past"। *দ্য নিউ ইয়র্ক টাইমস* (ইংরেজি ভাষায়)।
4. ↑  "Muere por coronavirus el activista y expreso político madrileño Chato Galante"। *La Vanguardia* (স্পেনীয় ভাষায়)। ২৯ মার্চ ২০২০। সংগ্রহের তারিখ ২৯ মার্চ ২০২০।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* জার্মানি

 |
একটি তুসি যুগল
**তুসি যুগল** হলো একটি গাণিতিক যন্ত্র যেখানে একটি বড় বৃত্তের ভিতর তার থেকে অর্ধেক ব্যাসার্ধ বিশিষ্ট বৃত্ত ঘুর্ণায়মান থাকে। এরকম ঘূর্ণনের ফলে ছোট বৃত্তের পরিধির উপরস্থ একটি নির্দিষ্ট বিন্দু বড় ব্যাসার্ধের ব্যাস বরাবর চলাচল করে।

এই যুগলটি সর্বপ্রথম আবিষ্কার করেন ১৩ শতাব্দীর ফার্সি জ্যোতিঃবিজ্ঞানী এবং গণিতবিদ নাসিরুদ্দিন তুসি। তিনি ১২৪৭ সালে তার লেখা তাহরির আল ম্যজিস্টি (আল ম্যজেস্ট গ্রন্থের ব্যাখ্যা) গ্রন্থে অন্তর্গ্রহের (Inferior Planet) গতি ব্যাখ্যা করতে এই যুগল আবিষ্কার করেন।

মূল বর্ণনা
----------

তুসি বলেন - তুসি বলেন -

*যদি দুইটি বৃত্ত (যার ছোট বৃত্তের ব্যসার্ধ বড় বৃত্তের ব্যসার্ধ অর্ধেক) একই সমতলে অবস্থান করে তবে এর মধ্যে ছোট বৃত্তের ভিতরের বিন্দুর স্পর্শক বড় বৃত্তের ব্যাস।* 

নাসিরুদ্দিন তুসির আঁকা তুসি যুগল
বীজগানিতিকভাবে আমরা একে লিখতে পারি,

{\displaystyle \left(1-{\frac {1}{2}}\right)e^{i\theta }-{\frac {1}{2}}e^{-i\theta }=i\sin {\theta }}

তুসি যুগলের সাথে জ্যোতিঃবিজ্ঞানের সম্পর্ক
-----------------------------------------

নাসিরুদ্দিন তুসি ১২০১ সালে ইরানের তুস নগরে জন্মগ্রহণ করেন। তিনি ইসলামি জ্ঞানের জগতে ‘মহা জ্ঞানী’ হিসেবে পরিচিত। তিনিই প্রথম জ্যোতিবিজ্ঞানী যিনি অন্তর্গ্রহের গতির ব্যাখ্যা প্রদান করেন। ১২৪৭ সালে তিনি *‘তাহরির আল ম্যজিস্টি*’ –তে এ সম্পর্কে তিনি বিষদ আলোচনা করেন।

তথ্যসূত্র
---------

1. ↑  Saliba, George (১৯৯৫)। *A History of Arabic Astronomy: Planetary Theories During the Golden Age of Islam*। পৃষ্ঠা 152-155।
2. ↑  F. J. Ragep। *Memoir on Astronomy II*। পৃষ্ঠা 194–196।
**খলিল কুত** (১৮৮১ - ২০ আগস্ট ১৯৫৭) ছিলেন একজন উসমানীয় তুর্কি সামরিক কমান্ডার এবং রাজনীতিবিদ। তিনি প্রথম বিশ্বযুদ্ধের সময় উসমানীয় সেনাবাহিনীতে কাজ করেছিলেন, উল্লেখযোগ্যভাবে ককেশাসে রাশিয়া এবং মেসোপটেমিয়ায় ব্রিটিশদের বিরুদ্ধে সামরিক অভিযানে অংশ নিয়েছিলেন।

হালিল যুদ্ধের সময় আর্মেনিয়ান এবং অ্যাসিরিয়ান বেসামরিকদের বিরুদ্ধে সংঘটিত অসংখ্য নৃশংসতার জন্য দায়ী ছিলেন, বিটলিস, মুশ এবং বেয়াজিতে আর্মেনিয়ান পুরুষ, মহিলা এবং শিশুদের গণহত্যার তত্ত্বাবধানে ছিলেন। নিহতদের অনেককে বিশেষভাবে তৈরি করা খাদে জীবন্ত কবর দেওয়া হয়েছিল।  তিনি প্রতিবেশী পারস্যে প্রবেশ করেন এবং আর্মেনীয়, অ্যাসিরিয়ান এবং পারস্যদের গণহত্যা করেন। 

কুট তার স্মৃতিকথায় দাবি করেছেন যে তিনি ব্যক্তিগতভাবে "কম বা কম" ৩০০,০০০ আর্মেনীয়কে হত্যা করেছিলেন।  1918 সালের গ্রীষ্মে ইয়েরেভানে একটি বৈঠকের সময়, তিনি আর্মেনিয়ানদের একটি দলের কাছে ঘোষণা করেছিলেন যে তিনি "শেষ ব্যক্তি পর্যন্ত আর্মেনিয়ান জাতিকে নিশ্চিহ্ন করার চেষ্টা করেছেন।"

প্রারম্ভিক জীবন এবং সামরিক কর্মজীবন
-----------------------------------

হালিল 1905 সালে কনস্টান্টিনোপলের ওয়ার একাডেমি (স্টাফ কলেজ) থেকে স্নাতক হন এবং বিশিষ্ট ক্যাপ্টেন ( *Mümtaz Yüzbaşı* ) পদে একটি কমিশন পান।

পরের বছরগুলি
------------

তিনি কনস্টান্টিনোপলে ব্রিটিশ দখলদার বাহিনী দ্বারা কারাগারে বন্দী হন, কিন্তু মস্কোতে পালিয়ে যান। আঙ্কারা সরকার এবং সোভিয়েত নেতৃত্বের মধ্যে স্বাক্ষরিত মস্কো চুক্তির (১৯২১) শর্তাবলী অনুসারে, তিনি সোভিয়েতদের কাছে তুরস্কের বাতুমি ফেরত দেওয়ার জন্য লেনিন কর্তৃক আঙ্কারায় প্রেরিত সোনার বুলিয়ন বহন করেছিলেন। যেহেতু তাকে সে সময় তুরস্কে থাকার অনুমতি দেওয়া হয়নি, তাই তিনি প্রথমে মস্কো এবং তারপর বার্লিনে ফিরে আসেন।

1923 সালে তুরস্ক প্রজাতন্ত্র ঘোষণার পর তাকে তুরস্কে ফিরে যাওয়ার অনুমতি দেওয়া হয়েছিল। তিনি 1957 সালে ইস্তাম্বুলে মারা যান। তার শেষ ইচ্ছা ছিল রাকি (একটি অ্যালকোহলযুক্ত পানীয়) তার কবরে ঢেলে দেওয়া, যা তুরস্কের রক্ষণশীলদের মধ্যে বিতর্কের কারণ হয়ে ওঠে।

আরো দেখুন
---------

* আর্মেনিয়ান গণহত্যার সাক্ষী এবং সাক্ষ্য

উৎস
---

* জীবনীমূলক নোট - খলিল পাশা - FirstWorldWar.com থেকে ডাউনলোড করা, জানুয়ারী 13, 2006।
* 1-59333-301-3
* 978-0-522-85477-0
* 978-0-511-16382-1

তথ্যসূত্র
---------

1. ↑  "Kutülamara kahramanı Halil Kut dün vefat etti", *Milliyet*, 21 August 1957.
2. ↑  Kiernan 2008।
3. ↑  Gaunt 2006।
4. 1 2  Dadrian, Vahakn. "The Armenian Genocide: An Interpretation," in *America and the Armenian Genocide of 1915*, ed. Jay Winter (Cambridge: Cambridge University Press, 2003), p. 65.
5. ↑  Simon, Rachel (১৯৮৭)। *Libya between Ottomanism and nationalism: the Ottoman involvement in Libya during the War with Italy (1911-1919)*। K. Schwarz। পৃষ্ঠা 140। আইএসবিএন 9783922968580।
6. ↑  Kut'ül Amare komutanı: Mezarıma rakı dökün

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| জীবনীমূলক অভিধান | 
* জার্মানি

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১

 |
**সৌদি আরবের নারীদের নিরাপত্তা ও অধিকার রক্ষার সংগঠন** হল একটি সৌদি বেসরকারি প্রতিষ্ঠান যা সৌদি আরবের নারীদের সুরক্ষা ও নিরাপত্তা রক্ষার জন্য প্রতিষ্ঠিত। এটা ওইয়াহেজা আল-হুইয়াইদার এবং ফাওযিয়া আল-এউয়নি দ্বারা প্রতিষ্ঠিত, এবং ২০০৭ সালের গাড়ি চালানোর অধিকারকে কেন্দ্র করে গড়ে উঠেছে। প্রতিষ্ঠানটি সৌদি আরবে সরকারিভাবে নিবন্ধিত নয়, এবং তাদের প্রকাশ্য সভার ক্ষেত্রে সরকারি নিষেধাজ্ঞা রয়েছে। ২০০৭ সালে এক সাক্ষাৎকারে, আল-হুইয়াইদার তাদের লক্ষ্যগুলোর বর্ণনা দিয়েছিলেন এভাবে:

> 
> সংগঠনটিতে অনেকগুলো লীগ থাকবে, প্রতিটি আলাদা আলাদা ক্ষেত্র অথবা লক্ষ্য নিয়ে কাজ করবে... শরিয়া আদালতে মেয়েদের প্রতিনিধিত্ব; মেয়েদের বিয়ের [ন্যূনতম] বয়ঃসীমা নির্ধারণ; সরকারি মহলে মেয়েদের প্রবেশ এবং সরকারি নীতি নির্ধারণের ক্ষেত্রে নিজেদের স্বার্থ সংরক্ষণ ;ঘরের মেয়েদের উপর শারীরিক অথবা মানসিক নির্যাতন বন্ধ এবং তাদেরকে কাজ,পড়াশোনা হতে বাধাপ্রাপ্ত হওয়া হতে অথবা জোরপূর্বক বিবাহবিচ্ছেদের হাত থেকে বাঁচানো…
> 
> 

সংগঠনটি নারীদের গাড়ি চালানোর অধিকার সম্পর্কিত পিটিশন নিয়ে বাদশা আব্দুল্লার নিকট জড়ো হওয়ার মাধ্যমে তাদের কর্মসূচী শুরু করে, যদিও এতে কোনো ফলাফল আসেনি।

২০০৮ সালে প্রতিষ্ঠানটি "নারী নির্যাতনকে না বলুন" নামের প্রচারণা শুরু করে। এক্ষেত্রে সৌদি মহিলাদের কাছ থেকে তাদের অত্যাচারিত ও নির্যাতিত হওয়ার কাহিনি রেকর্ড করা হয়েছিল, এবং তাদের পরিচয় সম্পূর্ণ গোপন রেখে ইউটিউবে রেকর্ডগুলোকে সংরক্ষণ করা হয়েছিল। সংগঠনটি এটাকে নির্যাতিতদের কথা বলার সুযোগ হিসেবে প্রচার করে ।

তথ্যসূত্র
---------

1. ↑  "২০০৮ মানবাধিকার রিপোর্ট: সৌদি আরব"। ইউনাইটেড স্টেটস স্টেট ডিপার্টমেন্ট। ২০০৯-০২-২৫। ২০১১-০৫-২৮ তারিখে মূল থেকে আর্কাইভ করা। সংগ্রহের তারিখ ২০১১-০৫-২৩।
2. ↑
3. ↑  "Archived copy"। ২০১১-০৭-২৪ তারিখে মূল থেকে আর্কাইভ করা। সংগ্রহের তারিখ ২০১০-০৬-২০।
4. ↑  "Archived copy"। ২০১০-০৭-১৫ তারিখে মূল থেকে আর্কাইভ করা। সংগ্রহের তারিখ ২০১০-০৬-২০।
**হিরাম কক্স** (১৭৬০-১৭৯৯) একজন ব্রিটিশ কূটনীতিক, যিনি ১৮ শতকে বঙ্গ ও বার্মায় কর্মরত ছিলেন। বাংলাদেশের কক্সবাজার শহরটির নাম তার নামে নামকরণ করা হয়।

ব্রিটিশ ইস্ট ইন্ডিয়া কোম্পানি অধ্যাদেশ, ১৭৭৩ জারি হওয়ার পর ওয়ারেন্ট হোস্টিং বাঙলার গভর্নর হিসেবে নিয়োগ প্রাপ্ত হন। তখন হিরাম কক্স পালংকির মহাপরিচালক নিযুক্ত হন। ক্যাপ্টেন কক্স আরাকান শরণার্থী এবং স্থানীয় রাখাইনদের মধ্যে বিদ্যমান হাজার বছরেরও পুরানো সংঘাত নিরসনের চেষ্টা করেন। এবং শরণার্থীদের পুণর্বাসনে গুরুত্বপূর্ণ অগ্রগতি সাধন করেন কিন্তু কাজ পুরোপুরি শেষ করার আগেই মারা (১৭৯৯) যান। তার পূর্নবাসন অবদানকে স্মরণীয় করে রাখতে একটি বাজার প্রতিষ্ঠা করা হয় এবং এর নাম দেয়া হয় কক্স সাহেবের বাজার। যা পরে কক্সবাজার হিসেবে পরিচিতি লাভ করে।

হিরাম কক্স এশিয়াটিক সোসাইটির সদস্য ছিলেন, তিনি এর সাময়িকী *এশিয়াটিক রিসার্চে* এশিয়ার সংস্কৃতির উপর পাণ্ডিত্যপূর্ণ নিবন্ধ লিখেছেন। তিনি দাবার *চারজন খেলোয়াড়ের খেলা*র উৎপত্তি সম্পর্কিত তার তত্ত্বের জন্য সর্বাধিক পরিচিত, যা কক্স-ফোর্বস তত্ত্ব হিসাবে পরিচিত।

তথ্যসূত্র
---------

1. ↑  জি. পি. রামচন্দ্র (সেপ্টেম্বর ১৯৮১)। "Captain Hiram Cox's Mission to Burma, 1796-1798: A Case of Irrational Behaviour in Diplomacy" (ইংরেজি ভাষায়)। ক্যামব্রিজ ইউনিভার্সিটি প্রেস। সংগ্রহের তারিখ ২০১২-১২-২৭।
2. ↑  *Literary Gazette and Journal of Belles Lettres, Arts, Sciences, Volume 8* (ইংরেজি ভাষায়)। ১৮৪২-০৮-০৭। সংগ্রহের তারিখ ২০১২-১২-২৭।
3. ↑  "কক্সবাজার ভ্রমণের যত কথা"। *বাংলানিউজটোয়েন্টিফোর.কম*। ২০১৪-০২-০৮। সংগ্রহের তারিখ ২৪ ডিসেম্বর ২০১৭।
4. ↑  ডানকান ফোর্বস (ভাষাবিদ) (১৮৬০)। *The History of Chess* [*দাবার ইতিহাস*] (ইংরেজি ভাষায়)। Wm H Allen & Co। সংগ্রহের তারিখ ২০১২-১২-২৭।
'**হিরোঃ দ্য অফিসিয়াল ফিল্ম অব দ্য ১৯৮৬ ফিফা ওয়ার্ল্ড কাপ'** ১৯৮৭ সালে মুক্তিপ্রাপ্ত ইংরেজি ভাষার ক্রীড়া বিষয়ক প্রামাণ্য চলচ্চিত্র। প্রামাণ্যচিত্রটি ১৯৮৬ সালের ফিফা বিশ্বকাপ নিয়ে ফুটবল খেলার বিশ্ব নিয়ন্ত্রক সংস্থা ফিফা'র তত্ত্ববধায়নে নির্মিত আনুষ্ঠানিক তথ্যচিত্র। ওয়ার্ল্ডমার্ক সকার ইন্টারন্যাশনালের ব্যানারে ড্রুমন্ড ক্যালিস ও লি স্টার্ন প্রযোজিত চলচ্চিত্রটির পরিচালক ছিলেন টনি মেলাম। সম্পূর্ণ চলচ্চিত্রটি মাইকেল কেইন কর্তৃক বর্ণিত। চলচ্চিত্রটি মূলত ঐ প্রতিযোগিতায় দিয়েগো মারাদোনার নিপুণ ক্রীড়াকৌশল প্রদর্শনকে প্রাধান্য দেয়া হয়েছে। দিয়েগো'র নেতৃত্বে আর্জেন্টিনা জাতীয় ফুটবল দল ১৯৮৬ সালের ফিফা বিশ্বকাপ জয় করেছিল। পরিপ্রেক্ষিতে, চলচ্চিত্রটি আর্জেন্টিনায় সবচেয়ে বেশি দর্শকপ্রিয় হয় এবং সাফল্য পায়। চলচ্চিত্রটি ইংল্যান্ডের একশ্রেনীর ফুটবল প্রেমীদের কাছে 'সর্বসময়ের সেরা' মর্যাদা পেয়েছে।

বিশেষত্ব
--------

*হিরো* ১৯৮৬ সালে মেক্সিকোতে আয়োজিত ফিফা বিশ্বকাপের উল্লেখযোগ্য খেলাগুলির সরাসরি ধারণকৃত দৃশ্য নিয়ে মাইকেল কেইনের বর্ণনায় নির্মিত। ১৯৮৫ সালের ৮.৩ মাত্রার ভূমিক্মপের ক্ষয়-ক্ষতি কাটিয়ে আট মাসের মধ্যে একটি বিশ্বমানে ক্রীড়াপ্রতিযোগিতা আয়োজনে মেক্সিকো'র দক্ষতা বর্ণনার মাধ্যমে চলচ্চিত্রটি সূচনা করা হয়। চলচ্চিত্রে ইংল্যান্ডের বিপক্ষে কোয়ার্টার ফাইনালে আর্জেন্টিনার অধিনায়ক দিয়েগো মারাদোনার রেফারির চোখ ফাঁকি দিয়ে হাত দিয়ে করা, 'হ্যান্ড অব গড' নামে পরিচিত বিতর্কিত গোল এবং 'শতাব্দীর সেরা গোল', সম্পূর্ণ বিশ্বকাপে দিয়োগো'র একক নেতৃত্ব ও নিপুণ ক্রীড়ার প্রদর্শন সর্বোপোরি আর্জেন্টিনাকে বিশ্বকাপ জেতানোয় তার ভূমিকা দেখানো হয়েছে। খেলার পাশাপাশি খেলা শেষে ড্রেসিং রুমে খেলোয়াড়দের আনন্দ প্রকাশ, দর্শকদের উম্মাদনা দেখানো হয়েছে। তথ্যমূলক ধারাভাষ্যের পাশাপাশি রিক ওয়েকম্যান রচিত ও সুরারোপিত, স্টেফানি লরেন্সের গাওয়া ঐ বিশ্বকাপের আনুষ্ঠানিক সঙ্গীত *এ স্পেশাল কাইন্ড অব হিরো* চলচ্চিত্রটির সমাপনীতে দৃশ্যে সংযোজিত রয়েছে।

মুক্তি
------

*হিরো* ১৯৮৭ সালের ২ জুলাই ইংল্যান্ডে মুক্তি পায়। চলচ্চিত্রটি পরবর্তীতে ভিডিও ক্যাসেট/ডিভিডিতে বাণিজ্যিকভাবে প্রকাশিত হয়। দিয়েগো মারাদোনার মৃত্যুর পর ফিফা তাদের আনুষ্ঠানিক ইউটিউব চ্যানলে চলচ্চিত্রটি উম্মুক্ত করে দেয়।

তথ্যসূত্র
---------

1. 1 2 3  FIFA World Cup Film Collection  ওয়েব্যাক মেশিনে আর্কাইভকৃত ২১ জুন ২০১৮ তারিখে, *FIFAFilms.com*. Accessed 10 July 2008.
2. ↑  "Worldcup Greatest Hits Collections [Offical + Bonus] » File Archive Download Free from RapidShare, Megaupload, HotFile. Music, Software, Application, Films, Movies, Video, Games, E-books, Crack, Keygen, Serials, Patch"। *web.archive.org*। ২০১০-০৬-২৬। Archived from the original on ২০১০-০৬-২৬। সংগ্রহের তারিখ ২০২০-১১-২৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
3. ↑  "1986 FIFA World Cup | The Official Film"। *ফিফা*। ২০২০-১১-২৮। সংগ্রহের তারিখ ২০২০-১১-২৮ – ইউটিউব-এর মাধ্যমে।

বহিঃসংযোগ
---------

* ইউটিউবে *হিরো*
* ইন্টারনেট মুভি ডেটাবেজে *হিরো*  উইকিউপাত্তে এটি সম্পাদনা করুন (ইংরেজি)

প্রবেশদ্বার: ফুটবল চলচ্চিত্র
**রায়গড় জেলা** ভারতের ছত্তিসগড় রাজ্যর একটি জেলা। রায়গড় শহর জেলার সদর শহর। জেলার কথ্য ভাষা ছত্তিশগড়ি , ওড়িয়া এবং হিন্দি । রেলপথ এবং শিল্প বিকাশের কারণে এখানে সমগ্র ভারত থেকে বিভিন্ন মানুষজন বসতি স্থাপন করেছেন। তফসিলি উপজাতি, ওড়িয়া, মারোয়ারি, বাঙালি, তেলুগু, মারাঠি, খ্রিস্টান, মুসলিম, গুজরাটি, পাঞ্জাবি, বিহারী এবং আরও অনেক সম্প্রদায়ের বিশাল জনগোষ্ঠী এখানে বাস করছে। এককথায় রায়গড় শহরটির প্রকৃতি বহুজাতিক।

রায়গড়, শক্তি, সারণগড়, উদয়পুর এবং জশপুর দেশীয় রাজ্যগুলি একত্রিত করে জেলাটি গঠিত হয়েছিল।  জশপুর এখন একটি পৃথক জেলা। শক্তি এখন রায়গড় জেলার অংশ নয়।

এটি ছত্তিসগড়ের একটি শিল্প জেলা হিসাবে দ্রুত বর্ধমান। ভারতের প্রাচীনতম পাটকলগুলির মধ্যে একটি এখানে অবস্থিত, মোহন পাট কল; এটিই ছিল ছত্তিশগড় এবং তদানীন্তন অবিভক্ত মধ্যপ্রদেশের একমাত্র পাটকল। রায়গড় দেশের ইস্পাত ও বিদ্যুতের অন্যতম প্রধান উত্পাদনকারী। এখানে অনেকগুলি ইস্পাত এবং বিদ্যুৎ কেন্দ্র যেমন জেএসপিএল, এমএসপি, মনেট স্টিল এবং অন্যান্য অনেক ছোট এবং মাঝারি উত্পাদনকারী রয়েছে। এখানে শিল্পের বিস্তৃতি বোঝাতে একটি তথ্য্যই বোধহয় উপযুক্ত - যে রায়গড় জেলার প্রতিদিনের কয়লার প্রয়োজন প্রায় ২০,০০০ টন।[]

রায়গড় জেলাটি ৯টি তালুক বা তহশিলে বিভক্ত।

১ রায়গড়

২ সারণগড়

৩ উদয়পুর (ধরমজাইগড়)

৪ বড়মকেলা

৫ খারসিয়া

৬ পুসুর

৭ লাইলঙ্গা

৮।তমনার

৯। ঘড়ঘোদা

জনমিতি
------

২০১১ সালের ভারতের জনগণনা অনুসারে রায়গড় জেলার জনসংখ্যা ১,৪৯৩,৯৮৪ জন  যা মোটামুটি গ্যাবন রাষ্ট্রের জনসংখ্যার সমান  বা মার্কিন যুক্তরাষ্ট্রের হাওয়াই রাজ্যের জনসংখ্যার সমান।  জনসংখ্যার বিচারে এটি ভারতের জেলাগুলির মধ্যে ৩৩৬ তম স্থান অধিকার করে। জেলাটির প্রতি বর্গকিলোমিটারে জনসংখ্যার ঘনত্ব ২১১ জন প্রতি বর্গকিলোমিটার (৫৫০ জন/বর্গমাইল) । ২০০১ থেকে ২০১১-এর দশকে এর জনসংখ্যা বৃদ্ধির হার ছিল ১৮.০২%। রায়গড়ের প্রতি ১০০০ জন পুরুষ পিছু ৯৯৩ জন মহিলা রয়েছে, যা জাতীয় গড়ের চেয়ে বেশ খানিকটা ওপরে। এবং সাক্ষরতার হার ৭৩.৭%।

### ভাষা

ভারতের ২০১১ সালের জনগণনা অনুযায়ী, জেলার ৮৪.৪০% জনগণ হিন্দি, ৯.৫২% ওড়িয়া, ৪.০৪% কুরুখ এবং ০.৮১% বাংলা তাদের প্রথম ভাষা হিসাবে নিবন্ধন করেছিলেন। 

এখানে কথ্য ভাষাগুলির মধ্যে আসুরি অন্তর্ভুক্ত, যা একটি অস্ট্রো- এশীয় ভাষা এবং মাত্র ১৭০০০ লোক এই ভাষায় কথা বলেন।

তথ্যসূত্র
---------

 

1. ↑  Publication by Gokhale Institute of Politics and Economics - 1973- Issue 61 - Page 346
2. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
3. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Gabon 1,576,665
4. ↑  "2010 Resident Population Data"। U. S. Census Bureau। ২০১১-০৮-২৩ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Hawaii 1,360,301
5. ↑  2011 Census of India, Population By Mother Tongue
6. ↑  *Ethnologue: Languages of the World*।

বহিঃসংযোগ
---------

* রায়গড় জেলা হোমপেজ
**রায়গড়া** (ইংরেজি: Rayagada) ভারতের ওড়িশা রাজ্যের রায়গড়া জেলার একটি শহর ও পৌরসভা এলাকা।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৯°১০′ উত্তর ৮৩°২৫′ পূর্ব﻿ / ﻿১৯.১৭° উত্তর ৮৩.৪২° পূর্ব﻿ / 19.17; 83.42। সমুদ্র সমতল হতে এর গড় উচ্চতা হল ২০৭ মিটার (৬৭৯ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে রায়গড়া শহরের জনসংখ্যা হল ৫৭,৭৩২ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৬৪%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে রায়গড়া এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

তথ্যসূত্র
---------

1. ↑  "Rayagada"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**রায়গঞ্জ রেলওয়ে স্টেশন** ভারতের পশ্চিমবঙ্গ রাজ্যের উত্তর দিনাজপুর জেলার রায়গঞ্জ শহরকে পরিষেবা প্রদান করে।

দিওয়ালির সময় রায়গঞ্জ স্টেশন
স্টেশন চত্বরে কালী পুজো

ইতিহাস
------

কাটিহার ১৮৮৯ সালে আসাম বেহার স্টেট রেলওয়ে কর্তৃক পার্বতীপুরের সাথে সংযুক্ত হন, যা বর্তমানে বাংলাদেশে অবস্থিত।
ভারত ভাগের সাথে সাথে পূর্ব পাকিস্তানের সাথে যোগাযোগ বিচ্ছিন্ন হয়ে যায়। বারসোই-রাধিকাপুর সেক্টর একটি শাখা লাইন হয়ে ওঠে। ১৯৬০-এর দশকের গোড়ার দিকে, যখন ফারাক্কা ব্যারেজ নির্মাণ করা হচ্ছিল, তখন আরও আমূল পরিবর্তন করা হয়। ভারতীয় রেল কলকাতা থেকে একটি নতুন ব্রডগেজ রেল সংযোগ তৈরি করে।
২,২৪০ মিটার (৭,৩৫০ ফুট) দীর্ঘ ফরাক্কা ব্যারেজ গঙ্গার উপর দিয়ে একটি রেল-কাম-সড়ক সেতু বহন করে। রেল সেতুটি ১৯৭১ সালে চালু করা হয় যার ফলে বারহারওয়া-আজিমগঞ্জ-কাটোয়া লুপকে মালা টাউন, নিউ জলপাইগুড়ি এবং উত্তরবঙ্গের অন্যান্য রেল স্টেশনগুলির সাথে সংযুক্ত করা হয়।

উপলব্ধ ট্রেনের তালিকা
---------------------

রায়গঞ্জ রেলওয়ে স্টেশন বারসোই-রাধিকাপুর শাখা লাইনে অবস্থিত। একটি এক্সপ্রেস ট্রেন রাধিকাপুর এক্সপ্রেস কলকাতায় পৌঁছানোর জন্য উপলব্ধ এবং একটি লিঙ্ক সুপারফাস্ট এক্সপ্রেস ট্রেন রাধিকাপুর-আনন্দবিহার এক্সপ্রেস নতুন দিল্লি যাওয়ার জন্য উপলব্ধ। এই দুটি কাটিহারগামী লোকাল প্যাসেঞ্জার ট্রেনের পাশাপাশি একটি শিলিগুড়িগামী ডিএমইউ যাত্রীও পাওয়া যাবে। পশ্চিমবঙ্গের বর্তমান মুখ্যমন্ত্রী মমতা বন্দ্যোপাধ্যায় তার রাজত্বকালে রেলমন্ত্রী হিসাবে রায়গঞ্জের জন্য কয়েকটি রেল প্রকল্পের ঘোষণা করেন যা অবশ্যই যোগাযোগকে বাড়িয়ে তুলে।

* রায়গঞ্জ-ডালখোলা লাইন (৪৩.৪৩কিমি)
* রায়গঞ্জ-ইটাহার-গাজোল লাইন

ভবিষ্যতের পরিকল্পনা
-------------------

রেল যোগাযোগের দিক থেকে রায়গঞ্জ বেশ পিছিয়ে। স্টেশনটি বারসোই-রাধিকাপুর শাখা লাইনে অবস্থিত এবং মাত্র কয়েকটি ট্রেন যায়। কিন্তু, রেল মন্ত্রক কয়েকটি প্রকল্প অনুমোদন করেছে যা রায়গঞ্জ রেলওয়ে স্টেশনকে রেলওয়ে জংশনে রূপান্তরিত করবে। প্রকল্পগুলি সম্পন্ন হলে মালদা টাউন রেলওয়ে স্টেশন এবং ডালখোলা রেলওয়ে স্টেশনের সাথে সরাসরি সংযোগ প্রদান করবে এবং এইভাবে যোগাযোগকে ব্যাপকভাবে বৃদ্ধি করবে। প্রকল্পগুলো প্রাথমিক পর্যায়ে রয়েছে এবং মাত্র ৩০% কাজ শেষ হয়েছে।

সুযোগ-সুবিধা
------------

রায়গঞ্জ রেলওয়ে স্টেশনে নিম্নলিখিত সুবিধা রয়েছে:

* কম্পিউটারাইজড রিজার্ভেশন সিস্টেম
* বিশ্রাম কক্ষ
* রিটারিং রুম
* বইয়ের স্টল

তথ্যসূত্র
---------

1. ↑  roy, Joydeep। "RaiGanj Station – 12 Train Departures NFR/Northeast Frontier Zone – Railway Enquiry"। *India Rail Info*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "All Trains at RAIGANJ (RGJ) Railway Station with Arrival and Departure details, Availability, Wailtlist Confirmation Chances and Fare Calculator : etrain.info"। *etrain.info*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ক্রিশান্ত ডি সিলভা** শ্রীলঙ্কার একজন অবসরপ্রাপ্ত জেনারেল। ১৯৮১ সালে শ্রীলঙ্কা সেনাবাহিনীর ইঞ্জিনিয়ার্স কোরে কমিশন পাওয়া ক্রিশান্ত শ্রীলঙ্কা সেনাবাহিনীর সাবেক প্রধান কর্মকর্তা (সেনাকমান্ডার)। তিনি ২০১৫ সালের ২২ ফেব্রুয়ারি সেনাপ্রধান হিসেবে নিয়োগ পান। সিলভার আগে দয়া রত্ননায়ক সেনাপ্রধান ছিলেন।

শিক্ষা
------

কলম্বোর রয়েল কলেজের (বেসামরিক) সাবেক ছাত্র ক্রিশান্ত যুক্তরাজ্যের সেনা স্টাফ কলেজ এবং চীনের নানজিং সেনা কলেজের স্নাতক। তিনি ভারতের পুনের 'কলেজ অব মিলিটারী ইঞ্জিনিয়ারিং' থেকে বোমা নিষ্ক্রিয়করণ কোর্স সমাপ্ত করেছেন।

সেনাজীবন
--------

১৯৮০ সালে ক্রিশান্ত সেনাক্যাডেট হিসেবে শ্রীলঙ্কা সেনাবাহিনী একাডেমীতে যোগ দেন, এর এক বছরের মাথায় ১৯৮১ সালে শ্রীলঙ্কা সেনাবাহিনী কোর অব ইঞ্জিনিয়ার্স-এ (১ ফিল্ড ইঞ্জিনিয়ার্স রেজিমেন্ট) ২য় লেফটেন্যান্ট হিসেবে কমিশন পান।

কর্মজীবনে তিনি ৬ ফিল্ড ইঞ্জিনিয়ার্স রেজিমেন্টের অধিনায়ক, ৫৬২ ব্রিগেডের অধিনায়ক, শ্রীলঙ্কা সেনা স্টাফ কলেজের অধিনায়ক, শ্রীলঙ্কা মিলিটারি একাডেমির অধিনায়ক, কিলিনোচ্চি সিকিউরিটি ফোর্সের অধিনায়ক, শ্রীলঙ্কা সেনাসদরে সামরিক সচিব এবং সেনাঅভিযান পরিদপ্তরের পরিচালক ছিলেন। ২০১৩ সালে শ্রীলঙ্কার প্রধান স্টাফ সেনাকর্মকর্তা হিসেবে দায়িত্ব পাওয়ার আগে তিনি সংরক্ষিত সেনাবাহিনীর অধিনায়ক ছিলেন আর ২০১৫তে সেনাকমান্ডার হওয়ার আগে তিনি রাশিয়াতে শ্রীলঙ্কান দূতাবাসে কর্মরত ছিলেন।

তথ্যসূত্র
---------

1. ↑  Chrishantha De Silva appointed new Army Commander
2. ↑  "Major General A.W.J.C De Silva Appointed New Commander of the Army"। ২০ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৬।

বহিঃসংযোগ
---------

* সেনাবাহিনীর সাবেক কমান্ডারগণ।

| * দে
* স
সেনাবাহিনী কমান্ডার (শ্রীলঙ্কা) |
| --- |
| 
* সিনক্লেয়ার
* রিড
* মুত্তুকুমারু
* উইজেকোন
* উদুগামা
* হেইন
* সেপালা আত্তিগাল্লে
* ডেনিস পেরেরা
* তিচ্ছা বীরতুঙ্গ
* নলীন সেনেবীরত্ন
* হ্যামিল্টন ওয়ানাসিংহ
* কেকিল ওয়াইদিয়ারত্ন
* জি. এইচ. ডি সিলভা
* রোহণ দালুওয়াত্তে
* সি. এস. বীরসূর্য
* লায়নেল বালাগাল্লে
* শান্ত কোট্টেগোদা
* শরৎ ফনসেকা
* জগৎ জয়সূর্য
* দয়া রত্ননায়ক
* ক্রিশান্ত ডি সিলভা
* মহেশ সেনানায়ক
* শাভেন্দ্র সিলভা
* ভিকুম লিয়ানাগে

 | শ্রীলঙ্কার পতাকা |
**১৯ দফা কর্মসূচি** হচ্ছে বাংলাদেশের সাবেক রাষ্ট্রপতি এবং বাংলাদেশ জাতীয়তাবাদী দল-বিএনপির প্রতিষ্ঠাতা শহীদ রাষ্ট্রপতি জিয়াউর রহমান কর্তৃক ১৯৭৭ সালের ৩০ এপ্রিল প্রদত্ত একটি রাজনৈতিক আর্থ-সামাজিক উন্নয়ন কর্মসূচি।

১৯ দফা সমূহ
-----------

দেশের আর্থ-সামাজিক উন্নয়নের লক্ষ্যে শহীদ প্রেসিডেন্ট জিয়াউর রহমান নিম্নলিখিত ১৯ দফা কর্মসূচি প্রণয়ন করেছিলেনঃ

১। সর্বোতভাবে দেশের স্বাধীনতা, অখণ্ডতা ও সার্বভৌমত্ব রক্ষা করা।

২। শাসনতন্ত্রের চারটি মূলনীতি অর্থাৎ সর্বশক্তিমান আল্লাহর প্রতি পূর্ণ বিশ্বাস ও আস্থা, গণতন্ত্র, জাতীয়তাবাদ এবং সামাজিক ও অর্থনৈতিক ন্যায়বিচারের সমাজতন্ত্র জাতীয় জীবনের সর্বস্তরে প্রতিফলন করা।

৩। সর্ব উপায়ে নিজেদেরকে একটি আত্বনির্ভরশীল জাতি হিসেবে গড়ে তোলা।

৪। প্রশাসনের সর্বস্তরে, উন্নয়ন কার্যক্রম এবং আইন-শৃংখলা রক্ষার ব্যাপারে জনসাধারনের অংশগ্রহণ নিশ্চিত করা।

৫। সর্বোচ্চ অগ্রাধিকারের ভিত্তিতে কৃষি উন্নয়নের মাধ্যমে গ্রামীণ তথা জাতীয় অর্থনীতিকে জোরদার করা।

৬। দেশকে খাদ্যে স্বয়ংসম্পুর্ণ করা এবং কেউ যেন ভুখা না থাকে তার ব্যবস্থা করা।

৭। দেশে কাপড়ের উৎপাদন বাড়িয়ে সকলের জন্য অন্তত মোটা কাপড় সরবরাহ নিশ্চিত করা।

৮। কোন নাগরিক গৃহহীন না থাকে তার যথাসম্ভব ব্যবস্থা করা।

৯। দেশকে নিরক্ষরতার অভিশাপ থেকে মুক্ত করা ।

১০। সকল দেশবাসীর জন্য ন্যূনতম চিকিৎসার বন্দোবস্ত করা।

১১। সমাজে নারীর যথাযোগ্য মর্যাদা প্রতষ্ঠা করা এবং যুব সমাজকে সুসঙ্গহত করে জাতি গঠনে উদ্বুদ্ধ করা।

১২। দেশের অর্থনৈতিক উন্নয়নে বেসরকারী খাতে প্রয়োজনীয় উৎসাহ দান।

১৩। শ্রমিকদের অবস্থার উন্নতি সাধন এবং উৎপাদন বৃদ্ধির স্বার্থে সুস্থ শ্রমিক-মালিক সম্পর্ক গড়ে তোলা।

১৪। সরকারি চাকুরীজীবিদের মধ্যে জনসেবা ও দেশ গঠনের মনোবৃত্তিতে উৎসাহিত করা এবং তাদের আর্থিক অবস্থার উন্নয়ন করা।

১৫। জনসংখ্যা বিস্ফোরন রোধ করা।

১৬। সকল বিদেশী রাষ্ট্রের সাথে সমতার ভিত্তিতে বন্ধুত্ব গড়ে তোলা এবং মুসলিম দেশগুলির সাথে সম্পর্ক জোরদার করা।

১৭। প্রশাসন এবং উন্নয়ন ব্যবস্থা বিকেন্দ্রীকরণ এবং স্থানীয় সরকাররে শক্তিশালী করা।

১৮। দুর্নীতিমুক্ত ন্যায়নীতিভিত্তিক সমাজ ব্যবস্থা কায়েম করা।

১৯। ধর্ম, বর্ণ, গোত্র নির্বিশেষে সকল নাগরিকের অধিকার পূর্ন সংরক্ষণ করা এবং জাতীয় ঐক্য এবং সংহতি সুদৃঢ় করা।

কর্মসূচির উদ্দেশ্য
------------------

১৯ দফা কর্মসূচির মূল উদ্দেশ্য ছিল উন্নয়নের হার বাড়ানো, উৎপাদন ও কর্মসংস্থান বৃদ্ধির লক্ষ্যে পরনির্ভরশীলতা কমানো, আয়ের সুষম বণ্টন, জনসংখ্যা বৃদ্ধির হার কমিয়ে আনা, খাদ্যে স্বয়ংসম্পূর্ণতা অর্জন। এজন্য ১৯৮০ সালের জুলাইয়ে দ্বিতীয় পঞ্চবার্ষিক পরিকল্পনায় জনগণের অর্থনৈতিক মুক্তির জন্য জিয়াউর রহমানের ব্যাপক কর্মসূচি গ্রহণ করেন। জীবনযাত্রার মানোন্নয়ন, খাদ্য উৎপাদন বৃদ্ধি, জনসংখ্যা বৃদ্ধি রোধ, নিরক্ষরতা দূরীকরণ, সম্পদের সুষ্ঠু ব্যবহার ও রফতানি আয় বৃদ্ধির মাধ্যমে স্বনির্ভরতা অর্জন। প্রশাসনিক বিকেন্দ্রীকরণ ও স্থানীয় স্বায়ত্তশাসিত প্রতিষ্ঠানের মাধ্যমে গ্রামের জনগণকে সম্পৃক্ত করে গ্রামীণ জীবনযাত্রার মান উন্নত করা ছিল পরিকল্পনার অন্যতম লক্ষ্য। বাংলাদেশের একটি স্বতন্ত্র শক্তিশালী অর্থনৈতিক ব্যবস্থা গড়ে তোলার ব্যাপারে জিয়াউর রহমানের অগ্রণী ভূমিকা ছিল প্রশংসনীয়। এ ছাড়া ব্যাপক খাল খনন কর্মসূচি, স্বনির্ভর প্রকল্প এবং বৃক্ষরোপণ কর্মসূচিরও তিনি ছিলেন প্রধান প্রবক্তা।

তথ্যসূত্র
---------

1. ↑  মহিউদ্দিন খান মোহন, সাংবাদিক ও রাজনৈতিক বিশ্লেষক (৩০ মে ২০১৭)। "জিয়া কেন স্মরণীয়"। *DailyInqilabOnline*। সংগ্রহের তারিখ ২০২০-১১-১১।
2. ↑  রহমান খান, ড. মোহাম্মদ ছিদ্দিকুর (৩০ মে ২০২০)। "কৃষি-উন্নয়নে শহীদ জিয়ার অবদান"। *Daily Nayadiganta*। সংগ্রহের তারিখ ২০২০-১১-১১।